**Grŵp Democratiaeth Cymru**

Yn flaenorol y Gweithgor Ymgysylltu Etholiad (EEWG)

**Pwrpas ac amcanion**

Cynyddu ymgysylltiad democrataidd yng Nghymru, gan roi grym i etholwyr ddefnyddio eu pleidlais drwy addysg a chodi ymwybyddiaeth, yn enwedig yng ngoleuni ymestyn yr hawl i bleidleisio.

Yn y grŵp hwn rydym yn dod â sefydliadau sy’n cynrychioli pobl ifanc, dinasyddion tramor, unigolion Croenddu, Asiaidd a lleiafrifoedd ethnig a’r rhai sy’n llai tebygol o bleidleisio ynghyd i gyflawni’r amcanion canlynol:

* Gwella ymgysylltiad democrataidd, yn enwedig ymysg y rheiny sydd â chyfran isel wedi cofrestru i bleidleisio a’r grwpiau hynny y mae mudiadau a gwleidyddion wedi cael trafferth wrth geisio ennyn eu diddordeb, drwy ddod ag aelodau allweddol yn y sector democratiaeth a’r trydydd sector yng Nghymru ynghyd a hyrwyddo cydweithio
* Rhannu gwybodaeth o bob rhan o'r gymuned, gan gynnwys unrhyw beth a ddysgwyd o ddigwyddiadau a gweithgareddau a gynhaliwyd i wella ymgysylltiad y cyhoedd a gweithio ar arfer gorau
* Hwyluso newid ymddygiad hirdymor er mwyn gwella ymgysylltiad democrataidd gan gynnwys parhad y grŵp y tu allan i'r cylch etholiadol
* Cynyddu hygyrchedd gwybodaeth annibynnol/di-duedd ynghylch sut mae democratiaeth yn gweithredu yng Nghymru ac etholiadau sydd ar y gweill
* Gweithio ar y cyd i gynyddu effaith a chyrhaeddiad ymgysylltu, gan gynnwys ymgyrchoedd a chamau gweithredu ar y cyd

**Cylch Gorchwyl / Pwynt Adolygu**

Mae’r cylch gorchwyl hwn yn ddilys o fis Medi 2021 a bydd yn cael ei adolygu ar ôl etholiadau lleol 2022 yng Nghymru.

**Aelodaeth**

Mae’r grŵp yn agored i bob mudiad sydd â diddordeb mewn cynyddu ymgysylltiad democrataidd yng Nghymru, gyda ffocws penodol ar y rhai sy’n gweithio gyda grwpiau sydd newydd gael yr hawl i bleidleisio a’r rheiny sy’n llai tebygol o bleidleisio.

Bydd ERS Cymru yn cynnal tudalen ar eu gwefan gyda manylion y grŵp gan gynnwys gwybodaeth am sut i ymuno.

**Cyfarfodydd**

* Bydd y cyfarfodydd yn cael eu cadeirio gan Jess Blair, ERS Cymru, oni bai nad yw hi ar gael neu y byddai mudlad arall yn dymuno cynnal cyfarfod penodol.
* Bydd cymorth gweinyddol yn cael ei ddarparu gan Nia Thomas, ERS Cymru gan gynnwys:
	+ paratoi a dosbarthu agendâu a phapurau ategol cyn cyfarfodydd
	+ paratoi a dosbarthu nodiadau a gwybodaeth ar ôl cyfarfodydd
* Cynhelir cyfarfodydd bob 6 wythnos am 1 awr ar-lein trwy MS Teams. Fodd bynnag, mae'n bosibl y bydd amlder y cyfarfodydd yn cynyddu wrth i etholiadau Cymru nesáu. Byddwn yn parhau i adolygu’r drefn ar gyfer cyfarfodydd o ran rheoliadau ac argymhellion COVID-19; efallai y bydd cyfarfodydd ag elfen wyneb-yn-wyneb yn bosibl yn y dyfodol, ond byddem yn anelu at fformat hybrid i hwyluso cyfranogiad pobl a mudiadau o bob rhan o Gymru.
* Os bydd angen, gellir trefnu cyfarfodydd llawn neu ar gyfer is-grwpiau ychwanegol y tu allan i'r amseroedd hyn ar amser sy'n gyfleus i'r aelodau.
* Bydd nodiadau o gyfarfodydd ac unrhyw wybodaeth berthnasol arall yn cael eu dosbarthu i'r grŵp cyfan drwy'r rhestr ohebiaeth ar ôl pob cyfarfod.